pythainlp/thai-financial-dataset huggingface dataset:
การควบคุมภายใน

นับแต่บริษัทได้พ้นออกจากกระบวนการฟื้นฟูกิจการในปี 2549
คณะผู้บริหารชุดใหม่จึงได้ให้ความสำคัญต่อระบบการควบคุมภายใน โดยกำหนดให้มีการทบทวน
เพื่อปรับปรุงและแก้ไขข้อบกพร่องที่มีอยู่เดิมให้รัดกุมและมีประสิทธิภาพมากขึ้น
โดยเฉพาะการแบ่งแยกอำนาจและหน้าที่ในการบริหารจัดการให้มีความชัดเจน การพัฒนาระบบ
check and balance เพื่อเพิ่มประสิทธิภาพในการตรวจสอบและ ป้องกันปัญหาด้าน Conflict
of Interest การเพิ่มโครงสร้างองค์กรให้มีหน่วยงานตรวจสอบภายใน
ซึ่งจะทำหน้าที่ตรวจสอบฝ่ายจัดการ และรายงานโดยตรงต่อคณะกรรมการตรวจสอบ
การทบทวนและปรับปรุงคู่มือการปฏิบัติงาน (Manual)
และอำนาจดำเนินการของแต่ละฝ่ายให้เหมาะสม ทั้งนี้
นอกจากแนวทางที่ฝ่ายจัดการจะได้ดำเนินการตามที่กล่าวข้างต้นแล้ว
ยังได้มีการนำข้อคิดเห็นและข้อเสนอแนะของ ทั้งคณะกรรมการบริษัทฯ และ คณะกรรมการตรวจสอบ
มาร่วมในการปรับปรุงระบบงานและการควบคุมภายในดังกล่าวด้วย

การปรับปรุงระบบการควบคุมภายในที่ได้ดำเนินการไปแล้ว ได้แก่

1.  การปรับโครงสร้างองค์กร โดยกำหนดให้มีการว่าจ้างผู้ตรวจสอบจากภายนอกในลักษณะ Out
    Source โดยขึ้นตรงต่อคณะกรรมการตรวจสอบ และทำหน้าที่จัดทำคู่มือการปฏิบัติงาน
    (Manual) และประเมินความเสี่ยงจากระบบการควบคุมภายใน เพื่อเสนอจุดอ่อน
    หรือข้อสังเกต และข้อเสนอแนะ ของการควบคุมภายในที่บริษัทฯ ต่อคณะกรรมการตรวจสอบ
    ซึ่งเริ่มดำเนินการนับแต่เดือนกรกฎาคม 2550
    และได้มีการพิจารณาพัฒนาปรับปรุงตามการเปลี่ยนแปลงของบริษัทมาโดยตลอด

2.  การปรับโครงสร้างการจัดการ โดยแบ่งแยกสายงานการบังคับบัญชาที่เป็นอิสระต่อกัน

3.  การกำหนดอำนาจในการลงนามในนิติกรรมที่จะผูกพันบริษัทฯ
    โดยกำหนดให้มีการลงนามร่วมกันของกรรมการ 2 ท่าน

4.  การทบทวนขั้นตอนการปฏิบัติงาน และอำนาจดำเนินการของผู้บริหารงานแต่ละฝ่าย

5.  การประเมินความเสี่ยง (Risk Management) และการกำหนดมาตรการในการควบคุม

6.  การกำหนดให้ฝ่ายบัญชี ฝ่ายการเงิน และฝ่ายขาย ร่วมกันบริหาร ควบคุม และติดตามหนี้

ในส่วนของเอกสารรายงานที่เกี่ยวข้องกับ
การประเมินประสิทธิภาพของระบบการควบคุมภายในของบริษัทฯ ปัจจุบัน มีดังนี้

1.  รายงานการประชุมของคณะกรรมการบริษัท

2.  รายงานการประชุมของคณะกรรมการตรวจสอบ

3.  Management Letter ของผู้สอบบัญชี (ถ้ามี)

4.  รายงานผลการตรวจสอบของ ฝ่ายตรวจสอบภายใน

นโยบายของฝ่ายจัดการในปี 2551
ยังคงมุ่งเน้นไปยังการบริหารและควบคุมต้นทุนการผลิตและต้นทุนดำเนินงานรวมถึงค่าใช้จ่าย
เพื่อเพิ่มความสามารถในการทำกำไร รวมทั้งพัฒนาระบบการตรวจสอบภายใน
เพื่อให้เกิดความมั่นใจในความถูกต้อง และโปร่งใสของข้อมูล

โดยสรุป คณะกรรมการบริษัท มีความเห็นว่า ระบบควบคุมภายในของบริษัท ณ ปัจจุบัน
มีความเพียงพอและยอมรับได้ในระดับหนึ่ง
ซึ่งการให้ความสำคัญในระบบติดตามประเมินและพัฒนาระบบการควบคุมภายในอย่างต่อเนื่อง
ทำให้มีบริษัทมีความเชื่อมั่นว่า ระบบการบริหารจัดการของบริษัทจะพัฒนาไปสู่แนวทาง Good
Governance ในอนาคต
ส่วนที่ 2

บริษัทที่ออกหลักทรัพย์

ข้อมูลบริษัท

ชื่อบริษัท : บริษัท ไทย แคปปิตอล คอร์ปอเรชั่น จำกัด (มหาชน)

เลขทะเบียนบริษัท : 0107537001226

ลักษณะการประกอบธุรกิจ : 1)
นำเข้าและจำหน่ายถ่านหินและแร่ทั้งภายในประเทศและต่างประเทศ
รวมถึงให้บริการขนส่งสินค้าโดยเรือเดินทะเล

2) ผลิต นำเข้า และจำหน่ายชิ้นส่วนเครื่องปรับอากาศ เครื่องทำความร้อนความเย็น
สำหรับรถทุกประเภท บ้าน อาคาร รวมถึงอุปกรณ์ทำความร้อนความเย็นประเภทอื่นๆ

  ทั้งนี้ มติที่ประชุมคณะกรรมการบริษัทครั้งที่ 7/2551 เมื่อวันที่ 13 สิงหาคม 2551
  ได้อนุมัติยกเลิกสายธุรกิจผลิตชิ้นส่วนเครื่องปรับอากาศ
  โดยให้จำหน่ายสินทรัพย์ทั้งหมดในสายธุรกิจดังกล่าวให้แก่บุคคลที่ไม่มีความเกี่ยวโยงให้แล้วเสร็จภายในเดือนตุลาคม
  2551 และเลิกจ้างพนักงานในสายธุรกิจผลิตเครื่องปรับอากาศทั้งหมด

ที่ตั้งสำนักงานใหญ่ : 87/2 อาคารซีอาร์ซีทาวเวอร์ ชั้น 45 ออลซีซั่นส์เพลส ถนนวิทยุ แขวงลุมพินี
เขตปทุมวัน กรุงเทพมหานคร 10330

โทรศัพท์ : 0-2685-3600

โทรสาร : 0-2685-3607

E-mail : info@thaicapital.co.th

ทุนจดทะเบียน และทุนชำระแล้ว ณ 31 ธันวาคม 2551

ทุนจดทะเบียน 1,200,000,000 บาท แบ่งเป็น หุ้นสามัญ 1,200,000,000 หุ้น

มูลค่าที่ตราไว้ หุ้นละ 1.00 บาท

ทุนชำระแล้ว 731,966,974 บาท แบ่งเป็น หุ้นสามัญ 731,966,974 หุ้น 

มูลค่าที่ตราไว้ หุ้นละ 1.00 บาท

ข้อมูลบริษัทย่อย

1. ชื่อบริษัท : บริษัท ทีโก้เซลส์ จำกัด (TCS)

เลขทะเบียนบริษัท : 0105536114441

สัดส่วนการถือหุ้น ณ 31/12/51: 99.99%

ทุนชำระแล้ว ณ 31/12/51 : หุ้นสามัญ 10,000,000 บาท (Par 100 บาท)

ลักษณะการประกอบธุรกิจ : จำหน่ายชิ้นส่วนเครื่องปรับอากาศ เครื่องทำความร้อนความเย็น
สำหรับรถทุกประเภท บ้าน อาคาร รวมถึงอุปกรณ์ทำความร้อนความเย็นประเภทอื่นๆ

ที่ตั้งสำนักงานใหญ่ : 87/2 อาคารซีอาร์ซีทาวเวอร์ ชั้น 45 ออลซีซั่นส์เพลส ถนนวิทยุ แขวงลุมพินี
เขตปทุมวัน กรุงเทพมหานคร 10330

โทรศัพท์ : 0-2685-3606

โทรสาร : 0-2685-3607

2. ชื่อบริษัท : บริษัท เหล็กบูรพา อุตสาหกรรม จำกัด (BRP)

เลขทะเบียนบริษัท : 0215537001304

สัดส่วนการถือหุ้น ณ 31/12/51 0.00% (เดิม ณ 31/12/50 ถือหุ้นในสัดส่วน 51.68%)

ทุนชำระแล้ว ณ 30/4/51 หุ้นสามัญ 386,963,510 บาท (Par 5 บาท)

ลักษณะการประกอบธุรกิจ : ผลิตและจำหน่ายเหล็กเส้นคอนกรีตเสริมเหล็ก เหล็กเส้นแรงดึงสูง
และเหล็กเพลา

ที่ตั้งสำนักงานใหญ่ : 99 ซอย 9 หมู่ที่ 3 ถ.ทางหลวง 3191 ต.นิคมพัฒนากิ่ง อ.นิคมพัฒนา
จ.ระยอง 21180

โทรศัพท์ : 0-3860-6040 – 2

โทรสาร : 0-3860-6043

ทั้งนี้ มติที่ประชุมคณะกรรมการบริษัทครั้งที่ 3/2551 เมื่อวันที่ 29 กุมภาพันธ์ 2551
อนุมัติจำหน่ายเงินลงทุนใน BRP ทั้งจำนวนให้แก่บุคคลที่ไม่มีความเกี่ยวโยงที่ราคา 200,000,000
บาท ซึ่งบริษัทได้โอนกรรมสิทธิ์หุ้นสามัญที่ถือทั้งหมดจำนวน 40,000,000
หุ้นให้แก่ผู้ซื้อเรียบร้อยแล้วในวันที่ 30 เมษายน 2551 ส่งผลให้ BRP
พ้นสภาพจากการเป็นบริษัทย่อยของบริษัทนับแต่วันดังกล่าว

บุคคลอ้างอิง

นายทะเบียนหลักทรัพย์

บริษัท ศูนย์รับฝากหลักทรัพย์ (ประเทศไทย) จำกัด

อาคารหลักทรัพย์แห่งประเทศไทย

เลขที่ 62 ถนนรัชดาภิเษก แขวงคลองเตย กรุงเทพฯ 10110

โทรศัพท์ : 0-2229-2888

ผู้สอบบัญชี

บริษัท เอส พี ออดิท จำกัด

503/21 อาคาร เค.เอส.แอส.ทาวเวอร์ ชั้น 12 ถนนศรีอยุธยา

แขวงพญาไท เขตราชเทวี กรุงเทพฯ 10400

โทรศัพท์ : 0-2642-6172-4
ข้อพิพาททางกฎหมาย

ในระหว่างปี 2550 - 2552
บริษัทฯและบริษัทย่อยแห่งหนึ่งได้ดำเนินการฟ้องร้องลูกหนี้การค้าบางราย
ในกรณีที่บริษัทฯได้ตรวจพบความผิดปกติของลูกหนี้การค้าบางรายรวมทุนทรัพย์ฟ้องร้องทั้งสิ้นจำนวน
113.45 ล้านบาท (มูลค่าตามบัญชีจำนวน 131.37 ล้านบาท) รวม 10 คดี ซึ่งศาลพิพากษาแล้ว 4
คดี โดยบริษัทและบริษัทย่อยชนะคดีความ 2 คดี ปัจจุบันอยู่ระหว่างดำเนินการบังคับคดี
(ทุนทรัพย์ฟ้องร้อง 21.72 ล้านบาท) และอีก 2 คดี ศาลพิพากษายกฟ้อง (ทุนทรัพย์ฟ้องร้อง
29.66 ล้านบาท) และอีก 6 คดี บริษัทและบริษัทย่อยได้ดำเนินการถอนฟ้อง (ทุนทรัพย์ฟ้องร้อง
62.07 ล้านบาท)

ในระหว่างปี 2550 และ 2551
บริษัทฯและบริษัทย่อยแห่งหนึ่งได้ดำเนินการแจ้งความกับเจ้าหน้าที่ตำรวจให้ดำเนินคดีกับผู้ที่เกี่ยวข้องกรณีสินค้าสูญหายจำนวน
19.41 ล้านบาท ซึ่งปัจจุบันในส่วนของบริษัทฯอยู่ระหว่างการพิจารณาดำเนินการของอัยการ
ในส่วนของบริษัทย่อยนั้น ศาลได้พิพากษาคดีในเดือนกันยายน 2551
โดยยกคำฟ้องร้องการดำเนินคดีดังกล่าว (มูลค่าสินค้าสูญหายจำนวน 2.33 ล้านบาท)

ในไตรมาส 2 ปี 2552
บริษัทฯได้บอกเลิกสัญญาเช่าเรือและฟ้องร้องบริษัทผู้ให้เช่าเรือรายหนึ่งที่อนุญาโตตุลาการประเทศสิงคโปร์
เรียกร้องค่าเสียหายจากการที่ผู้ให้เช่าเรือผิดสัญญาโดยส่งมอบเรือสภาพไม่พร้อมใช้งานและในระหว่างซ่อมแซมเรือผู้ให้เช่าได้นำเรือไปใช้ประโยชน์โดยไม่ส่งมอบเรือให้กับบริษัทฯ
สถานะคดีปัจจุบันอยู่ในระหว่างกระบวนการชี้ขาดโดยอนุญาโตตุลาการ
ซึ่งบริษัทฯได้ยื่นสำนวนฟ้องเรียกค่าเสียหายเป็นจำนวน 0.93 ล้านเหรียญสหรัฐ
ต่อมาในเดือนสิงหาคม 2552
บริษัทผู้ให้เช่าเรือได้ยื่นสำนวนปฏิเสธการเรียกร้องค่าเสียหายดังกล่าว
โดยเรียกร้องค่าเสียหายต่อบริษัทฯเป็นจำนวน 0.52 ล้านเหรียญสหรัฐ

ความคืบหน้าของคดี ณ ปัจจุบัน
ศาลกำหนดการให้ปากคำของพยานของบริษัทและบริษัทผู้ให้เช่าเรือให้เสร็จภายในวันที่ 15 มีนาคม
2553 และวันที่ 22 มีนาคม 2553 ตามลำดับ และนัดพิจารณาคดีในระหว่างวันที่ 24-31 มีนาคม
2553 บริษัทไม่ได้บันทึกค่าเผื่อความเสียหายของคดีดังกล่าว
เนื่องจากผลของคดียังไม่สิ้นสุดและฝ่ายบริหารของบริษัทฯได้รับความเห็นจากทนายความของบริษัทฯที่สิงคโปร์ว่าบริษัทมีความเป็นไปได้ในการชนะคดีดังกล่าว
ข้อมูลสรุป (Executive Summary)

ประกาศของคณะกรรมการกำกับตลาดทุน ที่ ทจ.11/2552 เรื่อง หลักเกณฑ์ เงื่อนไข
และวิธีการรายงาน
การเปิดเผยข้อมูลเกี่ยวกับฐานะการเงินและผลการดำเนินงานของบริษัทที่ออกหลักทรัพย์
ได้ยกเลิกหัวข้อนี้”
การวิจัยและการพัฒนา

ประกาศของคณะกรรมการกำกับตลาดทุน ที่ ทจ.11/2552 เรื่อง หลักเกณฑ์ เงื่อนไข
และวิธีการรายงาน
การเปิดเผยข้อมูลเกี่ยวกับฐานะการเงินและผลการดำเนินงานของบริษัทที่ออกหลักทรัพย์
ได้ยกเลิกหัวข้อนี้”
ทรัยพ์สินที่ใช้ในการประกอบธุรกิจ

ลักษณะสำคัญของสินทรัพย์ถาวรที่ใช้ในการประกอบธุรกิจ

ตารางแสดงสินทรัพย์ถาวรหลักที่ใช้ในการประกอบธุรกิจของบริษัท ณ วันที่ 31 ธันวาคม 2552

[]

* รายละเอียดที่ดินมีดังนี้

+---------------------------------------+-----------------+------------+
| ที่ตั้ง                                   | ลักษณะและขนาดพื้นที่ | ลัก         |
|                                       |                 | ษณะกรรมสิทธิ์ |
+---------------------------------------+-----------------+------------+
| 1. โฉนดเลขที่ 26646 ตำบลหนองชุมพล        | 100 ไร่ 1 งาน    | บริษัท       |
| อำเภอเขาย้อย จังหวัดเพชรบุรี               | 77.9 ตารางวา    | ฯเป็นเจ้าของ |
|                                       |                 |            |
| 2. โฉนดเลขที่ 25176 ตำบลหนองชุมพล        | 18 ไร่ 0 งาน     | บริษัท       |
| อำเภอเขาย้อย จังหวัดเพชรบุรี               | 53.3 ตารางวา    | ฯเป็นเจ้าของ |
|                                       |                 |            |
| 3. โฉนดเลขที่ 25174 ตำบลหนองชุมพล        | 7 ไร่ 1 งาน 81.7 | บริษัท       |
| อำเภอเขาย้อย จังหวัดเพชรบุรี               | ตารางวา         | ฯเป็นเจ้าของ |
+---------------------------------------+-----------------+------------+

ที่ดินทั้งหมดดังกล่าวมีวัตถุประสงค์ในการถือครองเพื่อเป็นสถานที่เก็บถ่านหินและสำนักงานของสถานที่เก็บถ่านหิน
โดยบริษัทมีกรรมสิทธิ์ความเป็นเจ้าของทั้งหมดในที่ดินดังกล่าวโดยไม่มีภาระผูกพัน
หรือเป็นหลักประกันแต่อย่างใด
ส่วนที่ 2

  -----------------------------------------------------------------------
  การรับรองความถูกต้องของข้อมูล

  -----------------------------------------------------------------------

ส่วนที่ 2

การรับรองความถูกต้องของข้อมูล

ข้าพเจ้าได้สอบทานข้อมูลในแบบแสดงรายการข้อมูลประจำปี ฉบับนี้แล้ว
และด้วยความระมัดระวังในฐานะกรรมการบริษัท หรือผู้ดำรงตำแหน่งบริหารสูงสุดในสายงานบัญชี
ข้าพเจ้าขอรับรองว่า ข้อมูลดังกล่าวถูกต้อง ครบถ้วน ไม่เป็นเท็จ ไม่ทำให้ผู้อื่นสำคัญผิด
หรือไม่ขาดข้อมูลที่ควรต้องแจ้งในสาระสำคัญ นอกจากนี้ ข้าพเจ้าขอรับรองว่า

(1) งบการเงินและข้อมูลทางการเงินที่สรุปมาในแบบแสดงรายการข้อมูลประจำปี
    ได้แสดงข้อมูลอย่างถูกต้อง ครบถ้วนในสาระสำคัญเกี่ยวกับฐานะการเงิน ผลการดำเนินงาน
    และกระแสเงินสดของบริษัทและบริษัทย่อยแล้ว

(2) ข้าพเจ้าเป็นผู้รับผิดชอบต่อการจัดให้บริษัทมีระบบการเปิดเผยข้อมูลที่ดี เพื่อให้แน่ใจว่า
    บริษัทได้เปิดเผยข้อมูลในส่วนที่เป็นสาระสำคัญทั้งของบริษัทและบริษัทย่อยอย่างถูกต้องครบถ้วนแล้วรวมทั้งควบคุมดูแลให้มีการปฏิบัติตามระบบดังกล่าว

(3) ข้าพเจ้าเป็นผู้รับผิดชอบต่อการจัดให้บริษัทมีระบบการควบคุมภายในที่ดี
    และควบคุมดูแลให้มีการปฏิบัติตามระบบดังกล่าว
    และข้าพเจ้าได้แจ้งข้อมูลการประเมินระบบการควบคุมภายใน ณ วันที่ 31 ธันวาคม 2551
    ต่อผู้สอบบัญชีและกรรมการตรวจสอบของบริษัทแล้ว
    ซึ่งครอบคลุมถึงข้อบกพร่องและการเปลี่ยนแปลงที่สำคัญของระบบการควบคุมภายใน
    รวมทั้งการกระทำที่มิชอบที่อาจมีผลกระทบต่อการจัดทำรายงานทางการเงินของบริษัทและบริษัทย่อย

ในกรณีนี้
เพื่อเป็นหลักฐานว่าเอกสารทั้งหมดเป็นเอกสารที่ข้าพเจ้าได้รับรองความถูกต้องที่เป็นชุดเดียวกัน
ข้าพเจ้าได้มอบหมายให้ นายธีระวัฒน์ เนืองนอง เป็นผู้ลงลายมือชื่อกำกับเอกสารนี้ไว้ทุกหน้าด้วย
หากเอกสารใดไม่มีลายมือชื่อของ นายธีระวัฒน์ เนืองนอง กำกับไว้
ข้าพเจ้าจะถือว่าไม่ใช่ข้อมูลที่ได้รับความถูกต้องของข้อมูลไว้

สุรินทร์ วรรณเพ็ญสกุล กำกับไว้ ข้าพเจ้าจะถือว่าไม่ใช่ข้อมูลที่ได้รับความถูกต้องของข้อมูลไว้

กรรมการ

  ---------------------- ------------------------- -----------------------
  ชื่อ                     ตำแหน่ง                    ลายมือชื่อ

  นายเจริญชัย ชัยวิกรัย       กรรมการ                   
                         และประธานเจ้าหน้าที่บริหาร     

  นายธีระวัฒน์ เนืองนอง      กรรมการผู้จัดการใหญ่          

  นางสาวยุพิน ชัยวิกรัย       กรรมการ                   
  ---------------------- ------------------------- -----------------------

ผู้รับมอบอำนาจ

  ---------------------------------- ------------------------------------
  ชื่อ                                 ลายมือชื่อ

  นายธีระวัฒน์ เนืองนอง                  
  ---------------------------------- ------------------------------------
ข้อมูลสรุป (Executive summary)

-   บริษัท โฟคัส เอ็นจิเนียริ่ง แอนด์ คอนสตรัคชั่น จำกัด (มหาชน)
    เริ่มจดทะเบียนก่อตั้งเป็นบริษัทจำกัด เมื่อวันที่ 30 มีนาคม 2532 ภายใต้ชื่อ บริษัท พสุพุธ
    จำกัด มีวัตถุประสงค์ในการดำเนินธุรกิจรับเหมาก่อสร้าง
    มีเป้าหมายหลักในการรับงานก่อสร้างของหน่วยงานภาครัฐและภาคเอกชน

-   บริษัทฯ มีใบอนุญาตเป็นผู้รับเหมาก่อสร้างของหน่วยงานภาครัฐจำนวน 10 ใบ
    ซึ่งเป็นใบอนุญาตผู้รับเหมาก่อสร้างประเภทหนึ่งหรือใบอนุญาตชั้นหนึ่งจำนวน 5 ใบ
    ทำให้บริษัทฯสามารถรับงานก่อสร้างจากหน่วยงานภาครัฐเหล่านี้ที่มีมูลค่าโครงการที่สูงตามที่ระบุไว้ในกฎระเบียบของหน่วยงานภาครัฐแต่ละแห่ง
    โดยที่ผ่านมาบริษัทรับงานก่อสร้างของหน่วยงานภาครัฐจากผู้รับเหมาก่อสร้างรายอื่น ๆ
    ในลักษณะของการรับเหมาช่วงเป็นส่วนใหญ่

-   บริษัทฯ
    จัดอยู่ในกลุ่มของผู้รับเหมาก่อสร้างขนาดกลางที่มีผลการดำเนินงานที่มีกำไรสุทธิอย่างต่อเนื่องหลังจากประสบกับภาวะขาดทุนในปี
    2539 ถึงปี 2542 ปัจจัยหลักที่ทำให้บริษัทฯ
    มีกำไรท่ามกลางสภาวะอุตสาหกรรมก่อสร้างที่ซบซานั้น
    เนื่องมาจากการมุ่งเน้นที่จะรับงานก่อสร้างของหน่วยงานภาครัฐซึ่งมีความเสี่ยงของการไม่ได้รับชำระเงินอยู่ในเกณฑ์ต่ำ
    ประกอบกับความพยายามในการลดค่าใช้จ่ายโสหุ้ยต่าง ๆ

-   บริษัทฯ มีเป้าหมายที่จะขยายฐานลูกค้าไปยังภาคเอกชนที่มีสถานะทางการเงินที่แข็งแกร่ง
    และเป็นบริษัทรับเหมาก่อสร้างที่สามารถรับงานจากทั้งหน่วยงานภาครัฐและภาคเอกชน
    ในลักษณะเป็นผู้รับเหมาโดยตรง (Main Contractor) ผู้รับเหมาช่วง (Sub
    Contractor) หรือลักษณะการร่วมค้า (Joint Venture)
    หรือการร่วมทุนแบบคอนซอร์เตียม (Consortium)

-   บริษัทฯ มีสัดส่วนรายได้ที่ไม่สม่ำเสมอ ผันแปรตามลักษณะงานที่จัดหามาได้
    บริษัทฯมีสัดส่วนของรายได้จากการรับเหมาก่อสร้าง
    ต่อรายได้จากการจัดหาและจำหน่ายวัสดุก่อสร้าง และรายได้ค่าที่ปรึกษาโครงการ ในปี 2545
    เท่ากับประมาณร้อยละ 26 : 31 : 12 ปี 2546 สัดส่วนรายได้ของบริษัทฯ
    มีการเปลี่ยนแปลงเป็นประมาณร้อยละ 27: 68 : 3 สำหรับปี 2547 บริษัทฯ
    มีรายได้เกือบทั้งหมดคือประมาณร้อยละ 96 มาจากการรับเหมาก่อสร้าง

-   บริษัทฯ มีกำไรสุทธิในปี 2545 เท่ากับ 28.93 ล้านบาท เนื่องจากมีรายการพิเศษทางบัญชี
    คือ กำไรจากการกลับรายการค่าเผื่อการลดมูลค่าเงินลงทุนจำนวน 13 ล้านบาท
    โดยรายการดังกล่าวได้ตั้งสำรองค่าเผื่อการลดลงของมูลค่าเงินลงทุนในปี 2544
    และรายการกำไรจากการจ่ายชำระหนี้ด้วยสินทรัพย์ถาวรของบริษัทฯ จำนวน 12.19 ล้านบาท
    และในปี 2546 บริษัทฯ มีกำไรสุทธิเท่ากับ 12.82 ล้านบาท สำหรับปี 2547 บริษัทฯ
    มีกำไรสุทธิเท่ากับ 1.84 ล้านบาท

-   ในปี 2546 บริษัทฯ ได้ดำเนินการลดทุนที่ออกและเรียกชำระแล้วจำนวน 200 ล้านบาท
    เพื่อล้างขาดทุนสะสมส่วนใหญ่ของบริษัทฯ ต่อมาในปี 2547 บริษัทฯ
    ได้เสนอขายหุ้นสามัญเพิ่มทุนจำนวน 25 ล้านหุ้น โดยจัดสรรให้แก่ประชาชนจำนวน 23 ล้านหุ้น
    และจัดสรรให้แก่กรรมการและพนักงานของบริษัทฯ จำนวน 2 ล้านหุ้น ในราคาเสนอขายหุ้นละ
    4.50 บาท และนำหลักทรัพย์ของบริษัทฯ เข้าจดทะเบียนในตลาดหลักทรัพย์ใหม่ ณ 31
    ธันวาคม 2547 บริษัทฯ มีทุนจดทะเบียนหุ้นสามัญที่ออกและเรียกชำระแล้ว จำนวน 125
    ล้านบาท และมีส่วนเกินมูลค่าหุ้นหลังหักค่าใช้จ่ายในการจัดจำหน่ายเท่ากับ 84.12 ล้านบาท

( ผู้ลงทุนควรอ่านรายละเอียดข้อมูลในส่วนที่ 2 ก่อนตัดสินใจลงทุนในหลักทรัพย์ )
7. โครงการในอนาคต

บริษัทฯ มีโครงการที่อยู่ระหว่างการติดตามเพื่อเข้าร่วมประกวดราคาหรือเจรจาให้ได้งาน
ซึ่งสามารถดูรายละเอียดได้ในหน้าที่ 52 ข้อ 13 เรื่องฐานะทางการเงินและผลการดำเนินงาน
ในหัวข้อปัจจัยและอิทธิพลที่อาจมีผลกระทบต่อการดำเนินงานหรือฐานะการเงินในอนาคต
5. การวิจัยและพัฒนา

ไม่มีข้อมูล เนื่องจากบริษัทฯยังไม่มีแผนการดำเนินงานเกี่ยวกับการวิจัยและพัฒนาในปีนี้
11. การควบคุมภายใน

คณะกรรมการบริษัทมีความเห็นว่า
ระบบควบคุมภายในของบริษัทฯมีความเพียงพอเหมาะสมและสามารถป้องกันทรัพย์สินของบริษัทอันเกิดจากการที่ผู้บริหารนำไปใช้ประโยชน์โดยมิชอบ
หรือโดยไม่มีอำนาจ เช่น
มีการกำหนดอำนาจสั่งการและมีการจัดทำระเบียบการปฏิบัติงานที่เป็นลายลักษณ์อักษร
มีระบบการจัดเก็บเอกสารสำคัญที่เป็นระบบทำให้กรรมการหรือผู้สอบบัญชี
สามารถเข้ามาตรวจสอบได้ และที่ผ่านมาบริษัทฯไม่มีข้อบกพร่องเกี่ยวกับระบบควบคุมภายใน

ที่ประชุมคณะกรรมการบริษัทฯครั้งที่ 1/2548 เมื่อวันที่ 1 มีนาคม 2548
โดยมีกรรมการตรวจสอบเข้าร่วมประชุมด้วย
ได้ให้ความเห็นเกี่ยวกับการควบคุมภายในของบริษัทฯและพิจารณาตอบแบบประเมินความเพียงพอของระบบการควบคุมภายในทั้ง
5 ส่วน ดังนี้

(1) องค์กรและสภาพแวดล้อม

(2) การบริหารความเสี่ยง

(3) การควบคุมการปฏิบัติงานของฝ่ายบริหาร

(4) ระบบสารสนเทศและการสื่อสารข้อมูล

(5) ระบบการติดตาม

รายละเอียดในแบบประเมินความเพียงพอของระบบการควบคุมภายในที่จัดทำโดยคณะกรรมการบริษัทฯ
และได้รับมติจากที่ประชุมคณะกรรมการบริษัทฯครั้งที่ 1/2548 ในวันที่ 1 มีนาคม 2548
สามารถดูได้ในเอกสารแนบ 2

นอกจากนี้
คณะกรรมการบริษัทฯและคณะกรรมการตรวจสอบมีความเห็นว่าบริษัทฯมีระบบการควบคุมภายในในเรื่องการทำธุรกรรมกับผู้ถือหุ้นรายใหญ่
กรรมการ ผู้บริหาร หรือผู้ที่เกี่ยวข้องกับบุคคลดังกล่าว (ตามส่วนที่ 3 ข้อ 3.3 – 3.7
ของแบบประเมินความเพียงพอของระบบการควบคุมภายใน ตามเอกสารแนบ 2)
และการตรวจสอบภายในที่เพียงพอ และเหมาะสม
และสามารถป้องกันทรัพย์สินของบริษัทฯอันเกิดจากการที่ผู้บริหารนำไปใช้โดยมิชอบหรือไม่มีอำนาจเพียงพอ
สำหรับการควบคุมภายในในหัวข้ออื่นของระบบการควบคุมภายใน
คณะกรรมการเห็นว่าบริษัทฯมีการควบคุมภายในที่เพียงพอแล้วเช่นกัน
8. ข้อพิพาททางกฎหมาย

บริษัทฯ มีความเกี่ยวข้องกับข้อพิพาททางกฎหมายที่เป็นคู่ความหรือคู่กรณีมีจำนวน 2 คดี
ซึ่งเป็นคดีหรือข้อพิพาทที่ยังไม่สิ้นสุดและเป็นคดีที่อาจจะมีผลกระทบต่อสินทรัพย์ ณ วันที่ 31 ธันวาคม
2547 มีรายละเอียดดังนี้

คู่กรณี :บริษัท ดริลล์-คอน (เอเชีย) จำกัด ซึ่งเป็นผู้รับเหมาช่วงรายหนึ่งของ เอเปค-โฟคัส
คอนซอร์เตียม

ณ วันที่ 12 มีนาคม 2547 และ 8 เมษายน 2547
บริษัทถูกฟ้องร้องจากผู้รับจ้างรายดังกล่าวของบริษัท โฟคัส เอนไวรอนเมนทัล จำกัด
เนื่องจากการทำงานร่วมกันในนาม เอเปค-โฟคัส คอนซอร์เตียม
โดยถูกฟ้องร้องเรียกค่าเสียหายจากการผิดสัญญาจ้างงาน ในคดีที่หนึ่งเป็นจำนวนเงิน 13.67
ล้านบาท และคดีที่สองจำนวน 1.25 ล้านบาท ตามลำดับ เป็นจำนวนเงินรวมประมาณ 14.92
ล้านบาท โดยบริษัทฯ และบริษัทโฟคัส เอนไวรอนเมนทัล
จำกัดได้ยื่นคำฟ้องแย้งเรียกค่าปรับและค่าเสียหายจากคู่กรณีดังกล่าวเฉพาะคดีที่หนึ่งในทุนทรัพย์ประมาณ
29.51 ล้านบาท ทั้งนี้บริษัท โฟคัส เอนไวรอนเมนทัล จำกัด เป็นผู้รับผิดชอบในค่าใช้จ่ายทั้งหมด
เนื่องจากบริษัท โฟคัส เอนไวรอนเมนทัล จำกัด
เป็นผู้ดำเนินงานและได้รับประโยชน์โดยตรงจากการดำเนินงานในโครงการดังกล่าว

เมื่อวันที่ 30 สิงหาคม 2547 ศาลแพ่งกรุงเทพใต้ได้มีคำสั่งว่า ตามคำให้การของบริษัทและ บริษัท
โฟคัส เอนไวรอนเมนทัล จำกัด
มีประเด็นเรื่องสัญญาว่าต้องมีการดำเนินการทางอนุญาโตตุลาการก่อนตามกฎหมายหรือไม่
ศาลแพ่งกรุงเทพใต้ จึงให้ไต่สวนพยานของทั้ง 2 ฝ่ายในประเด็นดังกล่าว และมีคำสั่ง เมื่อวันที่ 3
ธันวาคม 2547 ให้จำหน่ายคดี ที่บริษัท ดริลล์-คอน (เอเชีย) จำกัด ฟ้องบริษัทและบริษัท โฟคัส
เอนไวรอนเมนทัล จำกัด ทั้งสองคดี บริษัทฯ จึงไม่ได้รับผลกระทบใดๆ จากข้อพิพาททางกฎหมาย
กับ บริษัท ดริลล์-คอน (เอเชีย) จำกัด ดังกล่าวข้างต้นในขณะนี้แต่อย่างใด
4. ผลกระทบต่อสิ่งแวดล้อม

บริษัทฯมีนโยบายดำเนินการเพื่อป้องกันผลกระทบต่อสิ่งแวดล้อมจากการประกอบธุรกิจของบริษัทฯ
บริษัทฯได้ให้ความสำคัญกับผลกระทบจากธุรกิจของบริษัทฯที่อาจเกิดขึ้นกับสิ่งแวดล้อม
ไม่ว่าจะเป็นผลกระทบทางด้านมลพิษทางเสียง และฝุ่นละออง
ที่มีต่อคนงานและชุมชนที่อยู่อาศัยใกล้เคียงบริเวณก่อสร้างนั้นๆ เช่น
จัดให้มีการฉีดน้ำหรือจัดการให้มีตาข่ายกั้นเพื่อบรรเทาปัญหาฝุ่นลุกลาม เป็นต้น
และบริษัทฯได้กำหนดมาตรการและข้อกำหนดเพื่อลดผลกระทบจากมลพิษรวมทั้งตั้งมาตรการควบคุมดูแลความปลอดภัยและสิ่งแวดล้อมที่ชัดเจนเพื่อให้พนักงาน
และผู้รับเหมาช่วงยึดถือเป็นแนวทางปฏิบัติ และภายในระยะเวลา 3 ปีที่ผ่านมา
บริษัทฯได้ปฏิบัติตามที่กฎหมายที่กำหนดและไม่มีข้อพิพาทหรือถูกฟ้องร้องเกี่ยวกับสิ่งแวดล้อมใดๆ ทั้งสิ้น
9. โครงสร้างเงินทุน

9.1 ทุนจดทะเบียน

  บริษัทฯมีทุนจดทะเบียน 125 ล้านบาท เรียกชำระแล้ว 125 ล้านบาท แบ่งเป็นหุ้นสามัญ 125
  ล้านหุ้น หุ้นบุริมสิทธิ – หุ้น มูลค่าหุ้นละ 1 บาท

9.2 ผู้ถือหุ้น

  รายชื่อผู้ถือหุ้นรายใหญ่ 10 รายแรกของบริษัทฯ ณ วันที่ 31 ธันวาคม 2547 ประกอบด้วย

  ---------------------------------------- ------------ --------------------
  รายชื่อผู้ถือหุ้น                               จำนวนหุ้นที่ถือ   สัดส่วนการถือหุ้น (%)
                                           (หุ้น)         

  นางนภารัตน์ สิหนาทกถากุล                     64,523,900   51.62

  บริษัทศูนย์รับฝากหลักทรัพย์ (ประเทศไทย) จำกัด     23,500,180   18.80
  เพื่อผู้ฝาก                                               

  นายอนุกร เวชไพศาลพิพัฒน์                     16,699,900   13.36

  นางวิจิตรา รัตนเพียร                         5,000,000    4.00

  THAILAND SECURITIES DEPOSITORY CO.,LTD.  1,444,800    1.16
  FOR DEPOSITORS                                        

  นายพิเชษฐ วิภวศุภกร                         1,000,000    0.80

  นายอนุพงษ์ อัศวโภคิน                         1,000,000    0.80

  นางสุพร วัธนเวคิน                           1,000,000    0.80

  นางลาวัลย์ บุญเรือง                          500,000      0.40

  น.ส.ทริสา วิโรจน์ไตรรัตน์                     495,000      0.40
  ---------------------------------------- ------------ --------------------

  หมายเหตุ

1.  นางนภารัตน์ สิหนาทกถากุล ซึ่งเป็นผู้ถือหุ้นรายใหญ่ที่สุดของบริษัทฯ นั้น
    ไม่ได้มีบทบาทในการบริหารงาน โดยมีนายอนุชา สิหนาทกถากุลทำหน้าที่ในการบริหาร
    ซึ่งนางนภารัตน์ สิหนาทกถากุลมีความสัมพันธ์เป็นน้องสาวของ นายอนุชา สิหนาทกถากุล

2.  นายอนุกร เวชไพศาลพิพัฒน์ ซึ่งเป็นผู้ถือหุ้นใหญ่เป็นอันดับสาม
    เป็นผู้ถือหุ้นในกลุ่มเดียวกันกับนางนภารัตน์ สิหนาทกถากุล

9.3 นโยบายการจ่ายเงินปันผล

บริษัทฯมีนโยบายที่จะจ่ายเงินปันผลในอัตราไม่ต่ำกว่าร้อยละ 40 ของกำไรสุทธิ ทั้งนี้
ต้องได้รับการอนุมัติจากที่ประชุมผู้ถือหุ้นด้วย เว้นแต่บริษัทฯมีความจำเป็นต้องใช้เงินเพื่อขยายกิจการ

  อย่างไรก็ตาม สิ้นปี 2547 บริษัทฯมีขาดทุนสะสมจำนวน 44.87
  ล้านบาททำให้บริษัทฯไม่สามารถจ่าย

เงินปันผลให้กับผู้ถือหุ้นได้ตามกฎหมาย
แบบแสดงรายการข้อมูลประจำปี

สิ้นสุดวันที่ 31 ธันวาคม 2547

[]

บริษัท โฟคัส เอ็นจิเนียริ่ง แอนด์ คอนสตรัคชั่น จำกัด ( มหาชน )

สารบัญ

หน้า

ส่วนที่ 1 ข้อมูลสรุป (Executive Summary) 1

ส่วนที่ 2 บริษัทที่ออกหลักทรัพย์ 2

1.  ปัจจัยความเสี่ยง 3 – 5

2.  ลักษณะการประกอบธุรกิจ 6 - 11

3.  การประกอบธุรกิจของแต่ละสายผลิตภัณฑ์ 12 - 24

4.  ผลกระทบต่อสิ่งแวดล้อม 25

5.  การวิจัยและพัฒนา 26

6.  ทรัพย์สินที่ใช้ในการประกอบธุรกิจ 27

7.  โครงการในอนาคต 28

8.  ข้อพิพาททางกฎหมาย 29

9.  โครงสร้างเงินทุน 30

10. โครงสร้างการจัดการ 31 - 37

11. การควบคุมภายใน 38

12. รายการระหว่างกัน 39 - 40

13. ฐานะการเงินและผลการดำเนินงาน 41 - 53

14. ข้อมูลอื่นที่เกี่ยวข้อง 54

ส่วนที่ 3 การรับรองความถูกต้องของข้อมูล 55 - 56

เอกสารแนบ 1 รายละเอียดเกี่ยวกับผู้บริหารและผู้มีอำนาจควบคุมของบริษัท และ 57 - 64

รายละเอียดเกี่ยวกับบริษัทที่เกี่ยวข้องและการดำรงตำแหน่งของผู้บริหาร

และผู้มีอำนาจควบคุม

เอกสารแนบ 2 รายละเอียดเกี่ยวกับรายงานการปฏิบัติตามหลักการกำกับดูแลกิจการที่ดี 65 - 78

และแบบประเมินความเพียงพอการควบคุมภายใน
ส่วนที่ 2

บริษัทที่ออกหลักทรัพย์

บริษัท โฟคัส เอ็นจิเนียริ่ง แอนด์ คอนสตรัคชั่น จำกัด (มหาชน) ประกอบธุรกิจรับเหมาก่อสร้าง
ดำเนินงานเป็นผู้รับเหมาสำหรับโครงการก่อสร้างของหน่วยงานภาครัฐและโครงการก่อสร้างของภาคเอกชน
บริษัทฯมีที่ตั้งสำนักงานใหญ่ที่เลขที่ 25 อาคารอัลม่าลิงค์ ชั้น 9 ซอยชิดลม ถนนเพลินจิต แขวงลุมพินี
เขตปทุมวัน กรุงเทพมหานคร 10330 เลขทะเบียนบริษัท 40854500706 โทรศัพท์
0-2650-3063-4 โทรสาร 0-2650-3065-6
5. การวิจัยและพัฒนา

บริษัทฯยังไม่มีแผนการลงทุนด้านงานวิจัยและพัฒนาสินค้าและบริการ เนื่องจากธุรกิจหลักคือ
งานรับเหมาก่อสร้างทั่วไป
11. การควบคุมภายใน

คณะกรรมการบริษัทมีความเห็นว่า
ระบบควบคุมภายในของบริษัทฯมีความเพียงพอเหมาะสมและสามารถป้องกันทรัพย์สินของบริษัทอันเกิดจากการที่ผู้บริหารนำไปใช้ประโยชน์โดยมิชอบ
หรือโดยไม่มีอำนาจ เช่น
มีการกำหนดอำนาจสั่งการและมีการจัดทำระเบียบการปฏิบัติงานที่เป็นลายลักษณ์อักษร
มีระบบการจัดเก็บเอกสารสำคัญที่เป็นระบบทำให้กรรมการหรือผู้สอบบัญชี
สามารถเข้ามาตรวจสอบได้ และที่ผ่านมาบริษัทฯไม่มีข้อบกพร่องเกี่ยวกับระบบควบคุมภายใน

แบบประเมินความเพียงพอของระบบการควบคุมภายใน ประกอบด้วย 5 ส่วน ดังนี้

(1) องค์กรและสภาพแวดล้อม

(2) การบริหารความเสี่ยง

(3) การควบคุมการปฏิบัติงานของฝ่ายบริหาร

(4) ระบบสารสนเทศและการสื่อสารข้อมูล

(5) ระบบการติดตาม

รายละเอียดในแบบประเมินความเพียงพอของระบบการควบคุมภายในนี้
จัดทำโดยคณะกรรมการบริหาร เมื่อวันที่ 29 มกราคม 2550
และได้ผ่านการพิจารณาจากที่ประชุมคณะกรรมการบริษัทฯครั้งที่ 1/2550 เมื่อวันที่ 22 กุมภาพันธ์
2550 (ดังรายละเอียดในเอกสารแนบ 2)

นอกจากนี้
คณะกรรมการบริษัทฯและคณะกรรมการตรวจสอบมีความเห็นว่าบริษัทฯมีระบบการควบคุมภายในในเรื่องการทำธุรกรรมกับผู้ถือหุ้นรายใหญ่
กรรมการ ผู้บริหาร หรือผู้ที่เกี่ยวข้องกับบุคคลดังกล่าว (ตามส่วนที่ 3 ข้อ 3.3 – 3.7
ของแบบประเมินความเพียงพอของระบบการควบคุมภายใน ตามเอกสารแนบ 2)
และการตรวจสอบภายในที่เพียงพอ และเหมาะสม
จะสามารถป้องกันทรัพย์สินของบริษัทฯอันเกิดจากการที่ผู้บริหารนำไปใช้โดยมิชอบหรือไม่มีอำนาจเพียงพอ